Trondheim katedralskole

Trondheim katedralskole (Schola Cathedralis Nidrosiensis), som de andre katedralskolene populært kalt «Katta» og er blant Norges eldste skoler. Oslo katedralskole, Bergen katedralskole og Hamar katedralskole er knyttet opp mot kardinal Nicolas Brekespears besøk i Norge 1151/52, og opprettelsen av kapitler ved de norske domkirkene. Historikk Før skolen fikk sin nåværende beliggenhet, kjenner en fra historiske kilder til fem ulike steder hvor skolen har holdt hus. Den eldste delen av dagens skole er Harsdorff-bygningen (Munkegata 8), som sto ferdig i 1786 og ble reist for midler testamentert av Thomas Angells stiftelser. Bygningen er tegnet av Caspar Fredrik Harsdorff, som var en av sin tids ledende arkitekter i København. Den skal være den første skolebygning i landet som er bygd med midtkorridor. Festsalen i andre etasje har to marmorrelieffer av Bertel Thorvaldsen. Bygningen ble fredet i 1983. På 1920- og 1930-årene gjennomgikk skolen en større utvidelse, med bygninger tegnet av Carl J. Moe. Den nyeste fløyen – mot Erling Skakkes gate – er tegnet av Knut Bergersen og ble tatt i bruk i 1960-årene. Skolen feiret 700-årsjubileum i 1917, 800-årsjubileum i 1952 og 950-årsjubileum i 1980 – denne rikholdigheten på jubileer kommer av en ganske stor usikkerhet i kildematerialet på når skolen egentlig ble stiftet. Men etter lange debatter og diskusjoner er dette nå klart. Skolen i dag Trondheim katedralskole tilbyr tre studieforberedende studieprogrammer: studiespesialiserende utdanningsprogram, utdanningsprogram for musikk, dans og drama og utdanningsprogram for medier og kommunikasjon. Skolen er den eneste i Trondheim som tilbyr latin som valgfag, samt en avdeling for International Baccalaureate. I tillegg tilbyr skolen et internasjonalt studieløp i form av et studieår i Norfolk i England i andre videregående. Skolens bygg ble pusset opp i perioden 2008 - 2011, det ble brukt ca. 120 millioner på å ruste opp klasserom, bytte ut ventilasjonsanlegg og montere heis. Skolen bestyrer tre legater som kan søkes av nåværende eller tidligere elever: Hildur Amdals legat for kvinnelige studenter innenfor engelsk språk, kultur og litteratur; Peder Olivarius Eggens legat for teologistudenter; og Asbjørn Byes legat for trengende elever ved skolen. I tillegg deles Kong Harald Vs ærespris ut ved skolen som den eneste i landet. Rektor er (per 2026) Tor Bitustøyl. Skolens devise Skolens devise er det latinske «per ardua ad astra» – gjennom motstand/arbeid til stjernene. Tidligere rektorer Kjente tidligere elever Håkon Håkonsson (1204–1263) Olav Engelbrektson (1480–1538) Hans Rosing (1625–1699) Hans Skanke (1679–1739) Peter Wessel (1690–1720) Thomas von Westen (1682–1727) Benjamin Dass (1706–1775) Gerhard Schøning (1722–1780) Johan Nordahl Brun (1745–1816) Johan Randulf Bull (1749–1829) Michael Rosing (1753–1810) Hans Midelfart (1772–1823) Mathias Andreas Boye (1796–1872) Adam Johan Frederik Poulsen Trampe (1798–1876) Ebbe Hertzberg (1847–1912) Waldemar Theodor Dons (1849–1917) Adolf Øien (1849–1918) Ingvald Undset (1853–1893) Francis Hagerup (1853–1921) Håkon Løken (1859–1923) Karl Wilhelm Wefring (1867–1938) Odd Klingenberg (1871–1944) Gabriel Kielland (1871–1960) Harald Krohg Stabell (1874–1963) Carl Gustav Fleischer (1883–1942) Martin Linge (1894–1941) Johan Vogt (1900–1991) Turid Vogt Grinde (1923–2019) Gudmund Hernes (1941–) Mary Kvidal (1943-) Odd Einar Dørum (1943–) Jon Bing (1944–2014) Sigurd Allern (1946–) Gustav Lorentzen (1947–2010) Øystein Dolmen (1947–) Inge Eidsvåg (1947–) Tor Singsaas ( 1948 -) Øystein Djupedal (1960–) Trond Giske (1966–) Erlend Loe (1969–) Are Sende Osen (1970–) Gunnar Wærness (1971–) Una Line Ree Hunderi (1971–) Mads Wighus (1979–) Ingrid Ovedie Volden (1981–) Snorre Valen (1984–) Bilder Kilder Due, Erichsen & Øverås: Trondheim katedralskoles historie 1152–1952, Trondheim 1952 Eksterne lenker Asbjørn Øverås (1952). Trondheim katedralskoles historie: 1152-1952. Trondheim: Brun. Rektor A. E. Erichsen: «Træk av Throndhjems Kathedralskoles Historie», fra Throndhjem i Fortid og Nutid 997-1897 Skolens hjemmeområde (no) «Trondheim katedralskole». Kulturminnesøk. Riksantikvaren – Direktoratet for kulturminneforvaltning.